Návrh nariadenie rady, ktorým sa mení a dopĺňa nariadenie (ES) č. 40/2008, pokiaľ ide o riadiace opatrenia prijaté Komisiou pre tuniaky Indického oceánu (IOTC) a Regionálnou organizáciou na riadenie rybného hospodárstva v južnom Tichom oceáne (SPFO) /* KOM/2008/0585 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 29.9.2008 KOM(2008) 585 v konečnom znení Návrh NARIADENIE RADY, ktorým sa mení a dopĺňa nariadenie (ES) č. 40/2008, pokiaľ ide o riadiace opatrenia prijaté Komisiou pre tuniaky Indického oceánu (IOTC) a Regionálnou organizáciou na riadenie rybného hospodárstva v južnom Tichom oceáne (SPFO) (predložená Komisiou) DÔVODOVÁ SPRÁVA Nariadením Rady (ES) č. 40/2008 sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu[1]. Na svojich výročných zasadnutiach v roku 2006 a 2007 prijala Komisia pre tuniaky Indického oceánu (IOTC) viacero riadiacich a kontrolných opatrení, čo sa týka obmedzenia rybolovnej kapacity plavidiel loviacich tropické tuniaky a mečiara veľkého a tuniaka dlhoplutvého, ktoré sa transponovali do práva Spoločenstva nariadením (ES) č. 40/2008. Na zaistenie udržateľného využívania druhov migrujúcich na veľké vzdialenosti v Indickom oceáne a berúc do úvahy historické spôsoby rybolovu a aktívnu prítomnosť flotily ES loviacej druhy migrujúce na veľké vzdialenosti v zóne IOTC počas referenčných rokov 2006 a 2007 by sa mal stanoviť počet plavidiel Spoločenstva loviacich tropického tuniaka a mečiara veľkého a tuniaka dlhoplutvého v zodpovedajúcej celkovej tonáži (GT) a jej rozdelenie medzi príslušné členské štáty. Počas tretieho medzinárodného stretnutia na vytvorenie Regionálnej organizácie na riadenie rybného hospodárstva v južnom Tichom oceáne (SPFO) v roku 2007 prijali účastníci dočasné opatrenia s cieľom regulácie pelagických a rybolovných činností pri dne v južnom Tichomorí, ktoré boli implementované do práva Spoločenstva nariadením (ES) č. 40/2008. V súlade s dočasnými opatreniami prijatými SPFO v roku 2007 by sa mala prítomnosť Spoločenstva v oblasti SPFO v roku 2008 pokiaľ ide o aktívne plavidlá a zodpovedajúcu kapacitu v GT, obmedziť na prítomnosť zaznamenanú v roku 2007 a maximálny počet plavidiel Spoločenstva by sa mal rozdeliť medzi príslušné členské štáty. Účelom tohto návrhu je zaviesť nevyhnutné zmeny a doplnenia do nariadenia Rady (ES) č. 40/2008. Od Rady sa žiada, aby tento návrh prijala čo najskôr, s cieľom umožniť rybárom naplánovanie svojich činností na túto rybársku sezónu. Návrh NARIADENIE RADY, ktorým sa mení a dopĺňa nariadenie (ES) č. 40/2008, pokiaľ ide o riadiace opatrenia prijaté Komisiou pre tuniaky Indického oceánu (IOTC) a Regionálnou organizáciou na riadenie rybného hospodárstva v južnom Tichom oceáne (SPFO) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[2], a najmä na jeho článok 20, so zreteľom na návrh Komisie[3], keďže: 1. V nariadení Rady (ES) č. 40/2008[4] sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu. 2. Na svojich výročných zasadnutiach v roku 2006 a 2007 prijala Komisia pre tuniaky Indického oceánu (IOTC) viacero riadiacich a kontrolných opatrení, čo sa týka obmedzenia rybolovnej kapacity plavidiel loviacich tropické tuniaky a mečiara veľkého a tuniaka dlhoplutvého, ktoré sa transponovali do práva Spoločenstva nariadením (ES) č. 40/2008. 3. Na zaistenie udržateľného využívania druhov migrujúcich na veľké vzdialenosti v Indickom oceáne a berúc do úvahy historické spôsoby rybolovu a aktívnu prítomnosť flotily ES loviacej druhy migrujúce na veľké vzdialenosti v zóne IOTC počas referenčných rokov 2006 a 2007 by sa mal stanoviť počet plavidiel Spoločenstva loviacich tropického tuniaka a mečiara veľkého a tuniaka dlhoplutvého v zodpovedajúcej celkovej tonáži (GT) a jej rozdelenie medzi príslušné členské štáty. 4. Počas tretieho medzinárodného stretnutia na vytvorenie Regionálnej organizácie na riadenie rybného hospodárstva v južnom Tichom oceáne (SPFO) v roku 2007 prijali účastníci dočasné opatrenia s cieľom regulácie pelagických a rybolovných činností pri dne v južnom Tichomorí, ktoré boli implementované do práva Spoločenstva nariadením (ES) č. 40/2008. 5. V súlade s dočasnými opatreniami prijatými SPFO v roku 2007 by sa mala prítomnosť Spoločenstva v oblasti SPFO v roku 2008 pokiaľ ide o aktívne plavidlá a zodpovedajúcu kapacitu v GT, obmedziť na prítomnosť zaznamenanú v roku 2007 a maximálny počet plavidiel Spoločenstva by sa mal rozdeliť medzi príslušné členské štáty. 6. Nariadenie (ES) č. 40/2008 by sa v dôsledku toho malo zmeniť a doplniť, PRIJALA TOTO NARIADENIE: Článok 1 Zmeny a doplnenia nariadenia (ES) č. 40/2008 Nariadenie (ES) č. 40/2008 sa mení a dopĺňa takto: (1) Článok 72 sa nahrádza takto: „Článok 72 Obmedzenie rybolovnej kapacity plavidiel loviacich tropické tuniaky 1. Maximálny počet plavidiel Spoločenstva loviacich tropické tuniaky v oblasti IOTC a zodpovedajúca kapacita v GT sú nasledovné: Členský štát | Maximálny počet plavidiel | Kapacita (GT) | Španielsko | 22 | 61 400 | Francúzsko | 18 | 33 300 | Taliansko | 1 | 2137 | 2. Odchylne od odseku 1 môžu členské štáty zmeniť počet plavidiel v závislosti od typu výstroja za predpokladu, že môžu preukázať Komisii, že zmena v počte plavidiel podľa typu výstroja nevedie k zvýšeniu rybolovného úsilia uvedených populácií rýb. 3. Členské štáty zaistia, aby v prípade navrhovaného presunu kapacity do svojej flotily, boli presúvané plavidlá v záznamoch IOTC plavidiel alebo záznamoch plavidiel oblastných organizácií na lov tuniaka. Žiadne plavidlo zo zoznamu plavidiel NNN sa nesmie zaradiť do žiadnej oblastnej organizácie na riadenie rybolovu.“ (2) Článok 73 sa nahrádza týmto: „Článok 73 Obmedzenie rybolovnej kapacity plavidiel loviacich mečiara veľkého alebo tuniaka dlhoplutvého 1. Maximálny počet plavidiel Spoločenstva loviacich tropické tuniaky v oblasti IOTC a zodpovedajúca kapacita v GT sú nasledovné: Členský štát | Maximálny počet plavidiel | Kapacita (GT) | Španielsko | 27 | 11 600 | Francúzsko | 25 | 1940 | Portugalsko | 26 | 10 100 | Spojené kráľovstvo | 4 | 1 400 | 2. Odchylne od odseku 1 môžu členské štáty zmeniť počet svojich plavidiel v závislosti od typu výstroja za predpokladu, že môžu preukázať Komisii, že zmena v počte plavidiel podľa typu výstroja nevedie k zvýšeniu rybolovného úsilia uvedených populácií rýb. 3. Členské štáty zaistia, aby v prípade navrhovaného presunu kapacity do svojej flotily, boli presúvané plavidlá v záznamoch IOTC plavidiel alebo záznamoch plavidiel oblastných organizácií na lov tuniaka. Žiadne plavidlo zo zoznamu plavidiel NNN sa nesmie zaradiť do žiadnej oblastnej organizácie na riadenie rybolovu.“ (3) Článok 74 sa nahrádza týmto: „Článok 74 Pelagický rybolov – obmedzenie kapacity 1. Maximálny počet plavidiel Spoločenstva, ktorá lovia pelagické zásoby v roku 2008 nesmie presahovať 8 plavidiel a zodpovedajúca kapacita nesmie presahovať 63 000 GT celkovej úrovne GT. Maximálny počet plavidiel Spoločenstva sa medzi členské štáty rozdelí nasledovne: Členský štát | Maximálny počet plavidiel | Nemecko | 1 | Lotyšsko | 1 | Litva | 2 | Holandsko | 2 | Poľsko | 2 | 2. Členské štáty predložia na prehodnotenie predbežnej vedeckej pracovnej skupine SPFO akékoľvek vyhodnotenia populácií a prieskum pelagických populácií v oblasti SPFO a podporujú aktívnu účasť svojich vedeckých pracovníkov na vedeckých prácach organizácie o pelagických druhoch. 3. Členské štáty zabezpečia podľa možnosti čo najviac a čo najlepšiu účasť pozorovateľov na rybárskych plavidlách plaviacich sa pod ich vlajkou s cieľom skúmať pelagický rybolov v južnom Tichomorí a zbierať príslušné vedecké informácie.“ Článok 2 Nadobudnutie účinnosti Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 19, 23.1.2008, s. 1. [2] Ú. v. EÚ L 358, 31.12.2002, s. 59. Nariadenie zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1). [3] Ú. v. EÚ C, s. [4] Ú. v. EÚ L 19, 23.1.2008, s. 1.